OpenLLM-France/wikimedia huggingface dataset:
# Noia napolitana

Noia napolitana és una escultura del segle xix realitzada per Venanci Vallmitjana i Barbany. Actualment es troba conservada al Museu Abelló de Mollet del Vallès. L'obra representa a una noia d'origen napolità.

## Història

L'obra de Venanci ens deixa veure el seu esperit apropiat de tot gènere escultòric. Aquest es troba captivat per la pluralitat de formes vives, animades, criatures somrients i juganeres. És a París quan la fama de les seves obres de terracota creix, moltes d'elles acabaran per decorar les sales i els salons de les cases burgeses.

### Altres reproduccions

Trobem d'altres reproduccions al llarg de la web, moltes d'elles les quals han estat venudes. A la pàgina en línia de subhastes, "Invaluable", es troba un lot corresponent al número 195, el qual es caracteritza per una escultura exacta a l'obra en qüestió, realitzada amb terracota cuita, de Venanci Vallmitjana. Una altra escultura amb una descripció formal similar, la trobem a la pàgina web del Museu Nacional d'Art de Catalunya, amb el títol de Mignon. L'obra del MNAC està datada de l'any 1893, per tant, podríem situar en aquest mateix any la producció de l'obra en qüestió, així com la del lot número 195. Per acabar, tenim dues reproduccions més, una la tornem a trobar a la pàgina d'Invaluable, corresponent al número 1125 i l'altra la trobem, aquesta vegada, publicada a la pàgina en línia de subhastes, "Artened", amb el número de lot 0398.

## Descripció formal

Al llarg de les diverses obres esmentades anteriorment, veiem que l'estil de Venanci, en general, es troba connectat amb un academicisme internacionalista, d'empremta francesa i d'on a vegades excedeixen els detalls; els plecs de les vestimentes, els cabells ondulats... En el període en el qual es data l'obra, Venanci es trobaria en la seva etapa de maduresa, on opta pel Realisme en els retrats fet amb terracota i on recórrer a postures casuals i relaxades com podem veure en l'obra de la "noia napolitana", on es representa una noia amb un vestit llarg i una pandereta a la mà esquerra, recolzada sobre una mena de tronc.

## Referències

* ↑ «"Mignon" Museu Nacional d'Art de Catalunya». [Consulta: 7 abril 2021].
# Ustedes son formidables

Ustedes son formidables va ser un programa radiofònic de la Cadena SER, dirigit per Ángel Carbajo i presentat per Alberto Oliveras Mestre. Es va emetre els dimecres 22.30 entre el 18 d'octubre de 1960 i juny de 1977.

## Contingut

Basat en un format francès que Alberto Oliveras Mestre va portar de París, l'espai era un instrument per a apel·lar a la solidaritat ciutadana davant situacions dramàtiques, quotidianes o excepcionals, que el programa presentava des d'una perspectiva humana en cadascuna de les seves emissions.
Així, en la seva primera emissió 1960, es van recaptar vuitanta mil pessetes per a ajudar un grup de dones que havien organitzat un festival musical i artístic a Madrid amb la finalitat de finançar una guarderia infantil.
Posteriorment, el 1961, el desbordament d'un riu a Sevilla va permetre recaptar 3 milions de pessetes, una quantitat de diners molt considerable per a l'època.
El programa va marcar tota una època (1960-1977) a Espanya i és considerat com un de les grans fites en la història de la ràdio en aquest país.
Comptava amb el patrocini de la marca Gallina Blanca i la sintonia del programa era la simfonia del Nou Món d'Antonín Dvořák.

## Premis

L'espai va ser guardonat amb un dels Premis Ondas 1970 de la ràdio.

## Equip de realització

Componien l'equip de realització Juan Vives, Enrique Blanco, Jesús Alarcos, José Luis Tejero, Francisco José Tomillo, Esteban Cabadas, Emilio Olabarrieta i Manuel Martín Salas. A més de la direcció, Ángel Carbajo era el responsable de la coordinació.

## Referències

* ↑ «Muere Alberto Oliveras, creador de Ustedes son formidables» (en castellà). El País, 14-10-2010. [Consulta: 21 abril 2011].
* ↑ Espacio Latino
# Neosiluroides cooperensis

Neosiluroides cooperensis és una espècie de peix de la família dels plotòsids i de l'ordre dels siluriformes.

## Morfologia

* Els mascles poden assolir 46 cm de longitud total.

## Alimentació

Menja gastròpodes i crustacis.

## Hàbitat

És un peix d'aigua dolça i de clima subtropical.

## Distribució geogràfica

Es troba a Austràlia: conca del llac Eyre.

## Referències

* 1 2 3 4 «Neosiluroides cooperensis» (en anglès). FishBase. Froese, Rainer; Pauly, Daniel (editors).
* ↑ Allen, G.R., S.H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p.
* ↑ Allen, G.R., 1989. Freshwater fishes of Australia. T.F.H. Publications, Inc., Neptune City, Nova Jersey.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Nafertisita

La nafertisita és un mineral de la classe dels silicats. Rep el nom de la seva composició: sodi (Na), ferro, titani i silici.

## Característiques

La nafertisita és un silicat de fórmula química Na₃(Fe$^{2+}$)$_{10}$Ti₂(Si₆O$_{17}$)₂O₂(OH)₆F(2H₂O)₂. Cristal·litza en el sistema monoclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la nafertisita pertany a «09.EH - Estructures transicionals entre fil·losilicats i altres unitats de silicat» juntament amb els següents minerals: manganoneptunita, neptunita, watatsumiïta, magnesioneptunita, grumantita, sarcolita, ussinguita, leifita, teliuixenkoïta i eirikita.

## Formació i jaciments

Va ser descoberta al mont Kukisvumtxorr, que es troba al massís de Khibini, dins l'óblast de Múrmansk (Districte Federal del Nord-oest, Rússia). També ha estat descrita a la pegmatita Nanna, a la localitat d'Igaliku, a Groenlàndia. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nafertisite» (en anglès). Mindat. [Consulta: 28 novembre 2019].
# Uithoorn

Uithoorn és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 27.933 habitants repartits per una superfície de 19,49 km² (dels quals 1,2 km² corresponen a aigua). Limita al nord amb Aalsmeer i Amstelveen, i al sud amb Kaag en Braassem, Nieuwkoop i De Ronde Venen.

## Centres de població

* De Kwakel
* Bilderdam

## Ajuntament

El consistori està format per 21 regidors:
* VVD, 5 regidors
* PvdA, 5 regidors
* CDA, 4 regidors
* Gemeentebelangen, 4 regidors
* GroenLinks 2 regidors
* Fracció van der Aarweg – Hakfoort, 1 regidor

## Enllaços externs

* www.uithoorn.nl
# Nafta

«Nafta» té aquests significats:
* Nafta (material), líquid volàtil, incolor i inflamable que s'obté de la destil·lació del petroli
* Nafta o Nefta, ciutat tunisiana
* NAFTA, àrea de lliure comerç
# Norwegian Long Haul

Norwegian Long Haul (codi IATA: DU; codi OACI: NLH; indicatiu: NORSTAR) és una aerolínia de baix cost noruega, divisió de Norwegian Air Shuttle. Creada l'1 de gener de 2012, duu a terme vols a Europa, Àsia i els Estats Units amb una flota de Boeing 787. La companyia està registrada a Dublín i té la seu a Bærum. Té una base a l'aeroport de Barcelona.

## Referències

* ↑ (anglès)Norwegian launches Barcelona – US service from June 2017
* ↑ (anglès)Corporate Structure

## Enllaços externs

* Pàgina web oficial de Norwegian Long Haul
# Uitgeest

Uitgeest és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 12.514 habitants repartits per una superfície de 22,31 km² (dels quals 3,13 km² corresponen a aigua). Limita al nord amb Castricum, a l'oest amb Heemskerk, a l'est amb Graft-De Rijp i al sud amb Zaanstad.

## Centres de població

Assum, Busch en Dam, Groot Dorregeest, Uitgeest.

## Ajuntament

El consistori està format per 15 regidors:
* Progressief Uitgeest, 4 regidors
* CDA, 3 regidors
* UVP, 3 regidors
* PvdA, 2 regidors
* VVD, 2 regidors
* D66, 1 regidor

## Enllaços externs

* www.uitgeest.nl
# Norwich (Connecticut)

Norwich és una ciutat del Comtat de New London a l'estat de Connecticut dels Estats Units d'Amèrica.

## Demografia

Segons el cens del 2008 Norwich tenia 36.388 habitants. Segons el cens del 2000 tenia 36.117 habitants, 15.091 habitatges, i 9.069 famílies. La densitat de població era de 492,2 habitants/km².
Dels 15.091 habitatges en un 29% hi vivien nens de menys de 18 anys, en un 40,7% hi vivien parelles casades, en un 15% dones solteres, i en un 39,9% no eren unitats familiars. En el 32% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,1% tenia menys de 18 anys, un 8,9% entre 18 i 24, un 30,2% entre 25 i 44, un 21,5% de 45 a 60 i un 15,4% 65 anys o més.
L'edat mediana era de 37 anys. Per cada 100 dones de 18 o més anys hi havia 87,3 homes.
La renda mediana per habitatge era de 39.181 $ i la renda mediana per família de 49.155 $. Els homes tenien una renda mediana de 34.880 $ mentre que les dones 26.880 $. La renda per capita de la població era de 20.742 $. Aproximadament el 8,3% de les famílies i l'11,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Norwich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Norwich». American Fact Finder. Oficina del Cens dels Estats Units, 12-01-2010.
# Towanda (Kansas)

Towanda és una població dels Estats Units a l'estat de Kansas. Segons el cens del 2000 tenia 1.338 habitants.

## Demografia

Segons el cens del 2000, Towanda tenia 1.338 habitants, 492 habitatges, i 383 famílies. La densitat de població era de 698,1 habitants/km².
Dels 492 habitatges en un 39,2% hi vivien nens de menys de 18 anys, en un 66,1% hi vivien parelles casades, en un 8,3% dones solteres, i en un 22% no eren unitats familiars. En el 20,7% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,3% tenia menys de 18 anys, un 9,2% entre 18 i 24, un 29% entre 25 i 44, un 20,5% de 45 a 60 i un 12% 65 anys o més.
L'edat mediana era de 34 anys. Per cada 100 dones de 18 o més anys hi havia 92,7 homes.
La renda mediana per habitatge era de 41.875 $ i la renda mediana per família de 47.188 $. Els homes tenien una renda mediana de 32.250 $ mentre que les dones 24.167 $. La renda per capita de la població era de 17.815 $. Entorn del 5,1% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Towanda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Towanda». American Fact Finder. Oficina del Cens dels Estats Units, 12-01-2010.
# Towaoc

Towaoc és una concentració de població designada pel cens dels Estats Units a l'estat de Colorado. Segons el cens del 2000 tenia 1.097 habitants.

## Demografia

Segons el cens del 2000, Towaoc tenia 1.097 habitants, 329 habitatges, i 266 famílies. La densitat de població era de 122,4 habitants per km².
Dels 329 habitatges en un 52,6% hi vivien nens de menys de 18 anys, en un 43,2% hi vivien parelles casades, en un 32,2% dones solteres, i en un 19,1% no eren unitats familiars. En el 16,1% dels habitatges hi vivien persones soles l'1,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,3 i el nombre mitjà de persones que vivien en cada família era de 3,68.
Per edats la població es repartia de la següent manera: un 40,9% tenia menys de 18 anys, un 9,7% entre 18 i 24, un 35,1% entre 25 i 44, un 10,8% de 45 a 60 i un 3,6% 65 anys o més.
L'edat mediana era de 25 anys. Per cada 100 dones de 18 o més anys hi havia 91,7 homes.
La renda mediana per habitatge era de 18.405 $ i la renda mediana per família de 18.796 $. Els homes tenien una renda mediana de 19.583 $ mentre que les dones 15.658 $. La renda per capita de la població era de 7.531 $. Entorn del 39% de les famílies i el 42,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Towaoc». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Towaoc». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Unitat perifèrica d'Arcàdia

La unitat perifèrica d'Arcàdia (en grec Νομός Αρκαδίας) és una unitat perifèrica de Grècia amb capital a Trípoli que pertany a la perifèria del Peloponès. Es correspon, a grans trets, amb l'antiga regió d'Arcàdia, llevat de la regió de Cinúria, que antigament era part de l'Argòlida.
Està formada per cinc unitats municipals, que conformen un total de 4.419 km². L'any 2011 tenia 86.685 habitants.

## Història
### Antiguitat

A l'antiguitat, l'Arcàdia fou una de les regions més rurals i poc urbanitzades fins que el 371 aC Epaminondes fundà la colònia de Megalòpolis. A partir de llavors es constituí la Lliga Arcàdia, que caigué en decadència i, després d'unir-se a la Lliga Aquea, Arcàdia fou finalment annexada a la República Romana el 146 aC.

### Edat mitjana

Arcàdia no cessà de formar part de l'Imperi Romà, esdevingut Imperi Romà d'Orient després de la caiguda del seu germà el 476. Arcàdia va mantenir el seu caràcter pastoral i el tòpic literari de l'Arcàdia pervisqué, com ho demostra l'Arcadia de Jacopo Sannazaro (1504).
Després de la Quarta Croada passà a formar part del Principat d'Acaia, però l'Imperi Romà recobrà ràpidament aquest territori i l'integrà dins del Despotat de Morea. El 1460 la regió fou conquerida per l'Imperi Otomà, i, tot i un breu període venecià entre 1687 i 1715, romangué a mans turques fins a la Independència de Grècia el 1821.

## Administració

La unitat perifèrica d'Arcàdia està conformada per cinc municipis:
* Gortynia (3)
* Megalòpolis (5)
* Cinúria del nord (Voreia Kynouria, 2)
* Cinúria del sud (Notia Kynouria, 4)
* Trípoli (1)
Els agrupaments municipals foren reestructurats com a part de la reforma del Pla Kallikratis del 2011, que uní diversos municipis per formar els cinc actuals.
| Municipi actual | Antics municipis | Seu |
| Gortynia | Dimitsana | Dimitsana |
| Gortynia | Vytina | Dimitsana |
| Gortynia | Iraia | Dimitsana |
| Gortynia | Kleitor | Dimitsana |
| Gortynia | Kontovazaina | Dimitsana |
| Gortynia | Langadia | Dimitsana |
| Gortynia | Trikolonoi | Dimitsana |
| Gortynia | Tropaia | Dimitsana |
| Megalòpolis | Megalòpolis | Megalòpolis |
| Megalòpolis | Gortyna | Megalòpolis |
| Megalòpolis | Falaisia | Megalòpolis |
| Cinúria del nord (Voreia Kynouria) | Cinúria del nord | Astros |
| Cinúria del sud (Notia Kynouria) | Leonídio | Leonídio |
| Cinúria del sud (Notia Kynouria) | Kosmas | Leonídio |
| Cinúria del sud (Notia Kynouria) | Tyros | Leonídio |
| Trípoli | Trípoli | Trípoli |
| Trípoli | Valtetsi | Trípoli |
| Trípoli | Korythio | Trípoli |
| Trípoli | Levidi | Trípoli |
| Trípoli | Mantinea | Trípoli |
| Trípoli | Skiritida | Trípoli |
| Trípoli | Tegea | Trípoli |
| Trípoli | Falanthos | Trípoli |

## Referències

* 1 2 «Còpia arxivada». Arxivat de l'original el 2017-04-27. [Consulta: 29 gener 2021].
# Vammatar

Vammatar és la deessa del dolor, de la malaltia i del patiment en la mitologia finesa. Altres versions dels estudiosos de la tradició teogònica de la regió bàltica oriental la consideren la pitjor de les divinitats del mal i de la desgràcia que habiten a l'inframón o món dels morts (Tuonela).
Es tracta de la filla de Tuoni (deïtat superior del món subterrani) i de Tuonetar (senyora de la mort). Les seves germanes són Kipu-tyttö, Kivutar i Loviatar.
Durant l'Edat Mitjana, gran part de les pestes i pandèmies que assolaven la regió de l'extrem nord d'Europa eren imputades a Vammatar o a les seves germanes, que juntes compartien, Tuonela, o el regne de les tenebres i la mort.

## Referències

* ↑ Brandi Auset, The Goddess Guide: Exploring the Attributes and Correspondences of the Divine Feminine, Llewellyn Worldwide, 2009, ISBN 0738715514 p. 76.
# Vamos por Movistar Plus+

Vamos por Movistar Plus+ (llegiu "Vamos") és un canal de televisió per subscripció espanyol, propietat de Telefónica. De temàtica exclusivament esportiva, està orientat a ser el canal central multiesport, de la plataforma Movistar Plus+.
A Espanya el canal està disponible en exclusiva en Movistar Plus+ en els dials 8 i 45, en alta definició per a clients de fibra i satèl·lit, i en definició estàndard per a clients de ADSL. També està disponible com a canal d'emissió lineal en el servei de vídeo sota demanda, tant per a clients de Fusió com de Movistar+ Lite.
A Andorra està disponible a SomTV en el dial 201 en alta definició. També està disponible com a canal d'emissió lineal en el servei de vídeo sota demanda.
Va iniciar les seves emissions en proves el 10 de setembre de 2018, després de la fusió de dues dels canals esportius propis de la plataforma, Movistar Deportes 1 i 2, en un sol canal denominat Movistar Deportes. L'inici de la seva programació va tenir lloc principi el 16 de setembre de 2018 a les 21.30 hores EEl 7 d'agost de 2019 va iniciar les seves transmissions el senyal per a horecas amb el nom de «#Vamos Bar» en substitució de Movistar Fútbol, a més dels seus senyals auxiliars (#Vamos Bar 1-2).

## Programes

| Programa | Inici | Temporades |
| «Noticias #V» | 16 de setembre de 2018 | 2 |
| «Documentales #V» | 21 de març de 2019 | 2 |
| «Vamos en Juego» | 16 de setembre de 2018 | 2 |
| «Vamos Sobre Ruedas» | 12 de març de 2019 | 2 |
| «Informe Robinson» | 1 d’octubre de 2007 | 12 |
| «Universo Valdano» | 15 de setembre de 2015 | 5 |
| «El Día Después» | 8 d’octubre de 1990 | 20 |
| «El Tercer Tiempo» | 17 de setembre de 2018 | 2 |
| «Generación NBA» | 1 d’octubre de 2015 | 5 |
| «Bakalá» | 16 de setembre de 2018 | 2 |

## Vegeu també

* Movistar Plus+

## Referències

* ↑ «Movistar eleva su apuesta deportiva con su nuevo canal #Vamos». , 10-09-2018.
* ↑ «Diales. Frecuencias y Diales Movistar+ - Movistar+». [Consulta: 13 juny 2019].
* ↑ «Llista de canals | Andorra Telecom». [Consulta: 13 juny 2019].
* ↑ «Muere Movistar Deportes 2 para dar paso a #Vamos». , 10-09-2018.
* ↑ «Así será la programación de #Vamos en su primera semana», 10-09-2018.
* ↑ SatCesc. «Nuevos canales de Movistar por Astra: #Vamos Bar, #Vamos Bar1 y #Vamos Bar2» (en castellà), 08-08-2019. [Consulta: 11 agost 2019].
# Vamos Juan

Vamos Juanés una sèrie de televisió espanyola produïda per 100 balas que s'emet a TNT. És protagonitzada per Javier Cámara i María Pujalte. Es va estrenar el 29 de març de 2020. És la continuació de la sèrie Vota Juan.

## Repartiment
### 1a temporada
#### Repartiment principal

* Javier Cámara - Juan Carrasco
* María Pujalte - Macarena Lombardo
* Adam Jezierski - Víctor Sanz (Episodi 1 - Episodi 5; Episodi 7)
* Esty Quesada - Eva Carrasco (Episodi 1 - Episodi 5; Episodi 7)
* Yaël Belicha - Paula (Episodi 1 - Episodi 3; Episodi 5; Episodi 7)
* Cristóbal Suárez - Ignacio "Nacho" Recalde (Episodi 1; Episodi 4 - Episodi 7)
* Jesús Vidal - Jorge Vicuña (Episodi 3 - Episodi 5; Episodi 7)
* Oti Manzano - Estela (Episodi 4; Episodi 7)

##### Con la colaboración especial de

* Joaquín Climent - Luis Vallejo (Episodi 1 - Episodi 2; Episodi 4 - Episodi 5; Episodi 7)
* José Manuel Cervino - Ernesto Vicuña (Episodi 2 - Episodi 3; Episodi 7)
* Anna Castillo - Montse (Episodi 6)

#### Repartiment episòdic

* Marta González - noia institut (Episodi 1)
* Ignacio Hidalgo - noi institut (Episodi 1)
* Koldo Olabarri - Becari diari (Episodi 1)
* Antonio Gómez - Agent immobiliari (Episodi 2 - Episodi 3)
* Margarita Asquerino - Tía Isabel (Episodi 2)
* Javier Laorden - Cambrer Restaurant (Episodi 2)
* Paco Lahoz - Empresari 1 (Episodi 2)
* Vicente Gil - Empresari 2 (Episodi 2)
* Alfonso Almazán – Empresari 3 (Episodi 2)
* Paula Bueno - Prostituta 1 (Episodi 2)
* Julia Reina - Prostituta 2 (Episodi 2)
* Pedro Ángel Roca - Pascual Anduga (Episodi 3; Episodi 7)
* Rosa Álvarez - Mariluz (Episodi 3; Episodi 7)
* Christian Checa - Álvaro (Episodi 4; Episodi 7)
* Alberto San Juan - Fernández Coll (Episodi 5)
* David Pareja - DJ Boda (Episodi 5)
* Alberto Rodríguez - Perianes (Episodi 5)
* Khaled Kouka - Client recepció (Episodi 6)
* Hamid Krim - Burak (Episodi 6)
* Josep Julien - Fernando, pare de Montse (Episodi 6)
* Moussa Echarif - Cambwr (Episodi 6)
* Ángel Burgos - Sacerdot (Episodi 7)
* Eduardo Antuña - Soriano (Episodi 7)
* Alicia Rodríguez - Dona de Soriano (Episodi 7)
* Elena Alférez - Infermera (Episodi 7)

## Capítulos

| Núm. | Títol | Direcció | Guió | Data d'emissió original |
| 1 | "Comeback" | Borja Cobeaga | Diego San José | 29 de març de 2020 |
| 2 | "El IBEX" | Borja Cobeaga | Diego San José | 29 de març de 2020 |
| 3 | "El Opus" | Borja Cobeaga | Diego San José | 29 de març de 2020 |
| 4 | "Estela" | Víctor García León | Diego San José, Víctor García León i Daniel Castro | 29 de març de 2020 |
| 5 | "El astronauta" | Víctor García León | Diego San José i Víctor García León | 29 de març de 2020 |
| 6 | "Estambul" | Javier Cámara | Diego San José i Pablo Remón | 29 de març de 2020 |
| 7 | "El funeral" | Víctor García León | Diego San José, Víctor García León i Daniel Castro | 29 de març de 2020 |

## Referències

* ↑ «'Vota Juan' renueva por una segunda temporada en TNT» (en castellà). [Consulta: 11 juliol 2019].
* ↑ «'Vamos Juan' ya tiene fecha de estreno en TNT» (en castellà). [Consulta: 21 març 2020].
# Trnávka (Košice)

Trnávka és un poble i municipi d'Eslovàquia a la regió de Košice. La primera referència escrita de la vila data del 1259.